stanford-oval/wikipedia huggingface dataset:
תנועות נוער וארגוני נוער בישראל
תנועות נוער וארגוני נוער ישראליים > מזוהים עם הימין הפוליטי

בית"ר (ברית הנוער העברי על שם יוסף טרומפלדור) - תנועת נוער ציונית בעלת בסיס אידאולוגי ימני המזוהה עם התנועה הרוויזיוניסטית לפני הקמת המדינה, ושל תנועת החרות לאחר מכן. הוקמה בשנת 1923 על ידי זאב ז'בוטינסקי בריגה.
הנוער הלאומי - תנועת נוער ציונית חברתית המזוהה עם משנתו של זאב ז'בוטינסקי. הוקמה בתל אביב בשנת 1949 בידי הסתדרות העובדים הלאומית.
הנוער הציוני - תנועת נוער חילונית יהודית-ציונית בינלאומית. הוקמה בשנות השלושים של המאה ה-20, ובניגוד לתנועות הנוער שהוקמו באותה תקופה לא השתייכה התנועה למפלגות השמאל ולא דגלה בסוציאליזם.
נוער הליכוד - תנועת הנוער של מפלגת הליכוד. התנועה מקדמת הסברה לאידאולוגיה הימנית ככלל ולאידאולוגיה של זאב ז'בוטינסקי בפרט, לצד פעילויות פוליטיות.
תנועות נוער וארגוני נוער ישראליים > תנועות נוער ציוניות אורתודוקסיות

בני עקיבא - תנועת נוער יהודית דתית הפועלת בישראל ובעולם. הוקמה בשנת 1929 בירושלים על ידי יחיאל אליאש, באותה עת בחור בן 21, וחברים נוספים בהפועל המזרחי. התנועה מחנכת לערכי התורה והעבודה. בני עקיבא היא תנועת הנוער הגדולה של הציונות הדתית בישראל.
אריאל - תנועת נוער דתית לאומית. פרשה בשנת 1980 מתנועת בני עקיבא. הפעילויות לבנים ובנות נפרדות.
ברית הנוער חשמונאים הידועה בשם ברית החשמונאים בשנים 1937–1949.
הנוער הדתי העובד והלומד - תנועת נוער ציונית-דתית.
עוז - תנועה ציונית דתית לילדים צעירים לפני הצטרפותם לתנועת נוער דתית אחרת. התנועה נסגרה בשנת 2007 אחרי 20 שנות פעילות בשל גירעונות כספיים אך חזרה לפעול שוב תחת המנכ"ל שמואל בן אדיבה.
עזרא - תנועת נוער המגדירה את עצמה "תורנית לאומית" והמשויכת לזרם של הציבור הדתי-לאומי. הפעילויות לבנים ובנות נפרדות אולם הסניף מעורב. למעשה, נוער מכל הזרמים מגיע לתנועה. התנועה נוסדה בשנת 1919.
תנועות נוער וארגוני נוער ישראליים > תנועות נוער חרדיות

אור ישראלי - תנועת נוער חרדית בנשיאות הרב יצחק דוד גרוסמן, רבה של מגדל העמק. לשעבר נקראה אור לנוער.
בני תורה - תנועת נוער שהקים הרב ברוך מרדכי אזרחי שמטרתה לקרב תלמידי ישיבות תיכוניות לעולם הישיבות החרדי.
בנות בתיה (תנועת בנות בית יעקב בתיה) - תנועת נוער חרדית הפונה לבנות בלבד. הוקמה בשנות השלושים של המאה ה-20.
היכלי ענ"ג - תנועת נוער דתית המזוהה עם חסידות גור. הוקמה בשנת 2002.
פרחי הדגל - תנועת נוער תורנית-חרדית. בראשה עומד הרב נפתלי פרוש, בנו של הרב מנחם פרוש. מטרתה להחדיר את ערכי התורה והיהדות בקרב הנוער בכל הארץ.
צבאות השם - אחת מתנועות הנוער של חסידות חב"ד בישראל.
נוער חב"ד - אחת מתנועות הנוער של חסידות חב"ד בישראל.
יחדיו  - תנועת נוער בפריסה ארצית המיועדת לפריפריה החרדית, התנועה מבית ארגון שלבים שעל ידי קרן וולפסון. הוקמה בשנת 2017.
תנועות נוער וארגוני נוער ישראליים > תנועות נוער קונסרבטיביות ורפורמיות

נוע"ם (נוער מסורתי) - תנועת נוער א-מפלגתית בעלת עקרונות ציוניים ופלורליסטים, המזוהה עם היהדות הקונסרבטיבית בישראל ובעולם. החלה לפעול בשנות ה-80 של המאה העשרים.
נוער תל"ם - תנועת נוער המזוהה עם התנועה ליהדות מתקדמת (היהדות מתקדמת בישראל) והיא הסניף הישראלי של תנועת הנוער העולמית נצ"ר. התנועה הוקמה ב-1980 כשבט בתנועת הצופים העבריים ונקראה צופי תל"ם. בשנת 1997 עזבה את הצופים, והפכה להיות תנועת נוער עצמאית.
תנועות נוער וארגוני נוער ישראליים > ארגוני נוער השייכים לגופים ממסדיים

גדנ"ע (גדודי נוער עברי) - ארגון לחינוך טרום צבאי. הארגון ממשיך את פעילות הנוער של ארגון ההגנה מימי טרום הקמת המדינה.
גדנ"ע אוויר - ארגון של חיל האוויר הישראלי, שמטרתו לקרב בני נוער לנושאי תעופה וחיל האוויר. גדנ"ע אוויר הוקם בשנת 1950 בשם "גדודי נוער תעופתיים".
חוגי סיירות - ארגוני נוער ישראלי המקנים מיומנויות סיור ומיומנויות אישיות אחרות באמצעות הכרת הארץ. חוגי הסיירות הוקמו באמצע שנות ה-70 על ידי האגודה ע"ש אורי מימון, אך זמן קצר לאחר מכן חברו לחברה להגנת הטבע. בשנת 1997, פוצל הארגון בעקבות מחלוקות אידאולוגיות שונות ובעיות כלכליות, וכיום ישנם חוגי סיירות של "החברה להגנת הטבע", וחוגי סיירות של "הקרן הקיימת לישראל" ע"ש "אורי מימון".
מועצת התלמידים והנוער הארצית - פרויקט חינוכי דמוקרטי של מינהל חברה ונוער במשרד החינוך והתרבות. המועצה הארצית היא המייצגת הרשמית של התלמידים והנוער בכיתות ז׳ עד י״ב בישראל בפני מקבלי ההחלטות במשרד החינוך, במשרדי ממשלה נוספים ובוועדות הכנסת. המועצה מהווה ארגון גג לכלל מועצות הנוער המחוזיות, הרשותיות, מועצות התלמידים ונציגי תנועות הנוער. המועצה הוקמה בשנת 1993.
מש"צים- (מדריכי של"ח צעירים) אחת ממסגרות מנהיגות נוער שמפעיל מנהל חברה ונוער של משרד החינוך, באמצעות תחום של"ח וידיעת הארץ במינהל חברה ונוער בבתי הספר העל יסודיים. במש"צים לומדים דרך הקורסים והאשכולות איך להדריך, לטייל ולהכיר את הארץ.
נוער מד"א - ארגון התנדבותי במסגרת מגן דוד אדום. הארגון פונה גם לבני נוער שאינם חברי הארגון במטרה ללמד הגשת עזרה ראשונה.
צופי אש - ארגון הנוער המתנדב בשירותי הכבאות וההצלה של מדינת ישראל לצד הכבאים.
מד"צים - (מדריכים צעירים) תוכנית של מנהיגות נוער הפועלת תחת מנהל חברה ונוער של משרד החינוך. התוכנית מתמקדת בהדרכה ובמנהיגות צעירה בקהילה.
מושגים ומונחים בתנועות וארגוני הנוער

הדרכה
החולצה הכחולה
מועצת התלמידים והנוער הארצית
מועצת ארגוני הילדים והנוער
מקורות ההשפעה של המדריך
משחק חברה
מתודיקה בהדרכה
צופיות
קומונר/ש"ש
קבוצה
חניך
מדריך נוער
תנועת בוגרים
לקריאה נוספת

חיים אדלר, תנועת הנוער בחברה הישראלית, ירושלים: משרד החינוך והתרבות, 1962 (הספר בקטלוג ULI).
שבח אדן, מנהיגים ומדריכים בנוער הישראלי (סדרת שעלים), ירושלים: ההסתדרות הציונית, המחלקה לענייני הנוער והחלוץ, תשי"ד.
יובל דרור, תנועות הנוער: אתמול, היום, מחר, חיפה: הוצאת בית רוטנברג, 1979.
ראובן כהנא, רותי סוצ'י (עורכים), מסגרות נוער בחברה הישראלית, הוצאת האוניברסיטה העברית בירושלים, 1981, עמ' 244–407.
מרדכי נאור (עורך), תנועות הנוער 1920–1960: מקורות, סיכומים, פרשיות נבחרות וחומר עזר (סדרת עידן, 13), ירושלים: הוצאת יד יצחק בן-צבי, 1989.
נעם אבן, המסע אל ההגשמה החדשה בתנועות הנוער: לחנך ל'ערכים' ולא ל'צורות', רמת אפעל : מועצת תנועות הנוער, 2014 (הספר בקטלוג ULI).
שאול פז, פנינו אל השמש העולה : חניכי תנועות הנוער החלוציות ובוגריהן בני הדור השני, 1967-1947, ירושלים : מוסד ביאליק; קריית שדה בוקר : מכון בן-גוריון לחקר ישראל והציונות - אוניברסיטת בן-גוריון בנגב, 2016 (הספר בקטלוג ULI).
נתן שחר, שירת הנוער: מה שרו בתנועות הנוער, יד יצחק בן-צבי, 2018.
יוסף פונד, הקבצו צעירי יהודה: תנועות הנוער והצעירים של אגודת ישראל, ירושלים: כרמל, תשפ"ג.
מאמרים
אורית איכילוב, תנועות הנוער בישראל כסוכנויות ביגור, עיונים בחינוך 10, 1976, עמ' 161–170.
הלל ברזל, 'תנועת הנוער במדינת ישראל', תנועת הנוער: קורותיה בעמים ובישראל, ירושלים: ההסתדרות הציונית, המחלקה לענייני הנוער והחלוץ, תשכ"ג, עמ' 62–108.
יוסף בן-דוד, החברות בתנועות נוער והסטאטטוס האישי, מגמות 5 (3), 1954, עמ' 227–242.
עמוס גיתאי, תנועות הנוער כמכשיר לקירוב עדות, מגמות 18 (3), 1972, עמ' 402–418.
עמיליה דינאי, גיוון מבני – תנאי למיזוג? יחסים בין עדתיים בישראל בראי תנועות הנוער, עיונים בחינוך 45, 1986, עמ' 35–46.
הערות שוליים

↑  כל מה שרצית לדעת על השירות בנח"ל באתר חיל החינוך והנוער.
↑  ראו אומדן תנועות הנוער של משרד החינוך לשנת 2005.
↑  ראו כתבה באתר ארגון הנוער "איגי"
↑  ראו באתר מועצת תנועות הנוער.
↑  תנועת עוז נסגרה,  באתר כיפה, 13 בנובמבר 2007
| תנועות נוער וארגוני נוער בישראל |
| --- | --- | --- |
| אינם מזוהים פוליטית | אור לחינוך • אות הנוער • אחריי! • איגי • ארגון הצופים הערביים • האיחוד החקלאי • המכבי הצעיר • הנוער הדרוזי • הצופים הדרוזים • הצופים העבריים • הצופים הערבים האורתודוקסים • הצופים הערבים הקתוליים • התאחדות הצופים והצופות בישראל • התנועה החדשה • כנפיים של קרמבו • LEAD • נוער חובב תנ"ך • צופי בתי הספר הערביים והדרוזים • שומרי המפרץ |  |
| מזוהים עם השמאל הפוליטי | אג'יאל • בני המושבים • ברית הנוער הקומוניסטי הישראלי • המחנות העולים • הנוער העובד והלומד • הנוער הערבי החלוצי • השומר הצעיר • נוער הדמוקרטים • סדאקה רעות |  |
| מזוהים עם המרכז הפוליטי | נוער יש עתיד • נוער המחנה הממלכתי |  |
| מזוהים עם הימין הפוליטי | ההנהגה הצעירה באיחוד הלאומי‏ • הנוער הלאומי בית"ר • הנוער הציוני • נוער הליכוד |  |
| תנועות נוער דתיות | אריאל • בני עקיבא • הנוער הדתי העובד והלומד • נוע"ם • נוער תל"ם • עדת הצופים • עוז • עזרא |  |
| תנועות נוער חרדיות | אור ישראלי • בנות בתיה • היכלי ענ"ג • פרחי הדגל • נוער חב"ד • צבאות השם |  |
| ארגוני נוער השייכים לגופים ממסדיים | גדנ"ע • גדנ"ע אוויר • חוגי סיירות • מועצת התלמידים והנוער הארצית • מועצת תנועות הנוער בישראל • נוער מד"א • צופי אש |  |
| תנועות נוער שנסגרו | בית"ר • הצבעים שלנו • התנועה המאוחדת • טלנוער • נוער התחיה • נוער לנוער • עליית הנוער • צמרת• נוער העבודה • נוער מרצ |  |
| מושגי יסוד בהדרכה | חניך • מדריך נוער • בוגר • רכז • קבוצה • פעולה • מערך פעולות • גיבוש • הנהגת נוער • מתודיקה בהדרכה • מקורות ההשפעה של המדריך  • קורס הדרכה |  |
חניכי אחריי! בטיול
כתובת אש של תנועת המכבי הצעיר
הקבוצה הראשונה של "עליית הנוער" מגרמניה צועדת לעבר קיבוץ עין חרוד
עליית תנועת בית"ר לתל חי
פעילי איגי במצעד הגאווה בחיפה 2022
הפגנת הנוער הערבי החלוצי באחד במאי בשנות החמישים
חברי בנק"י בצעדת האחד במאי בנצרת 2023
יוניסטרים
מדריכי ארגון צמרת בקורס "מנהיגות ב'"
הפגנת האחד במאי של המחנות העולים
נוער הליכוד בסיור בכנסת בשנת 2000
חניכות מתנועת אריאל במסע פסח
חולצה כחולה, חולצה המשמשת תנועות נוער רבות
יוסף אסלן קטאווי

יוסף אסלן קטאוי פאשא (בערבית: يوسف اصلان قطاوي باشا; י"ט בטבת ה'תרכ"א 1861 – י"ב טבת ה'תש"ב 12 במאי 1942, קהיר) היה תעשיין ודיפלומט יהודי-מצרי ששימש כשר אוצר, שר תקשורת וחבר הסנאט לקראת סוף חייו, ובמקביל שימש כראש הקהילה היהודית בקהיר. נחשב לפוליטיקאי היהודי החשוב ביותר בתקופת מצרים המודרנית, והיהודי המצרי הבולט ביותר בתקופה שבין שתי מלחמות העולם.
קורות חיים

קטאוי בא ממשפחה יהודית חשובה של סוחרים ומנהיגי קהילות בקהיר. למד הנדסה בפריז ומשחזר לקהיר בשנת 1882 הפך לפקיד במשרד העבודות הציבוריות. לאחר שלמד ייצור סוכר במוראביה שבצ'כיה, ניהל מפעל סוכר במצרים והקים מפעלי תעשייה אחרים. ב-1912 הוענק לו התואר פאשא.
קטאוי נכנס לפוליטיקה ב-1915 והיה חבר המשלחת המצרית ללונדון, אשר ניהלה משא ומתן על העצמאות המצרית. באותה עת היה ממייסדי הבנק הלאומי של מצרים. בשנת 1922 היה לחבר הוועדה שניסחה את החוקה המצרית. מ-1924 הוא היה לשר האוצר של מצרים, ולאחר מכן בשנת 1925, שר התקשורת ובין 1927–1936 שימש כסנטור. במקביל בין השנים 1924–1942 שימש כראש הקהילה היהודית בקהיר.
מועצת העדה הספרדית בראשות יוסף קטאווי נקטה עמדה אנטי-ציונית, והוא דרש מבנו רנה, שקיבל לאחר מותו את נשיאות העדה, להשתלב בחברה המצרית.
לקריאה נוספת

Samir Raafat, "DYNASTY: THE HOUSE OF YACOUB CATTAUI" EGYPTIAN MAIL, April 2, 1994
Thomson Gale, CATTAUI, Encyclopaedia Judaica
قطاوي – ערך על משפחת קטאווי כולה בוויקיפדיה הערבית.
موسى قطاوي – ערך על משה קטאווי בוויקיפדיה הערבית.
הערות שוליים

1 2  Pacha Joseph, Aslan Cattaui
1 2  לוח זיכרון לזכר - יוסף אסלן קטאוי
1 2  Cattaui, Joseph Aslan
↑  The Jewish community in Egypt
↑  egyptian jewish identities
1 2  Masterpieces from two great collections
↑  Modern Middle Eastern Jewish Thought: Writings on Identity, Politics, and Culture, 1893–1958
↑  ISLAMIC COMMEMORATIVE MEDALS, EGYPT, JOSEPH CATTAUI PACHA
↑  Egypt. Joseph Cattaui Pacha 1861-1942. Uniface cast medal
↑  The Blackwell Dictionary of Judaica - Cattaui, Joseph Aslan
↑  Musa Kattawi
| --- | --- |
בקרת זהויות :  NLI: 987007259539905171  BnF: cb16749477w (data)  GND: 134059018  ISNI: 0000 0000 6687 7551  LCCN: no2020073114  SUDOC: 072272635  VIAF: 50433773   WorldCat (עם VIAF): 50433773 
ערך זה הוא קצרמרבנושא אישים. אתם מוזמנים לתרום לוויקיפדיה ו.
טיסה 2100 של בק אייר

| --- | --- |
המטוס שהיה מעורב בתאונה, כשנה לפני התקרית
המטוס שהיה מעורב בתאונה, כשנה לפני התקרית
 תאריך:  27 בדצמבר 2019 
 מיקום:  נמל התעופה הבין-לאומי אלמטי 
 קואורדינטות:  43°21′55″N 77°04′17″E﻿ / ﻿43.365277777778°N 77.071388888889°E﻿ / 43.365277777778; 77.071388888889
 הרוגים:  12
 פצועים:  54 
 ניצולים:  86
 המעורבים באסון

כלי טיס
 כלי טיס:  פוקר 100
 מספר זנב:  UP-F1007
 מוצא:  נמל התעופה הבינלאומי אלמטי, אלמטי, קזחסטן
 יעד:  נמל התעופה הבינלאומי נזארבאייב נור-סולטן, נור-סולטן, קזחסטן
 בק אייר
 נוסעים:  93
 אנשי צוות:  5
 he
 
טיסה 2100 של בק אייר הייתה טיסה פנימית של חברת התעופה בק אייר שיצאה ב-27 בדצמבר 2019 (07:22 שעון מקומי) מאלמטי לנור-סולטן בקזחסטן. מטוס הפוקר 100 שעליו כמאה נוסעים התרסק בעת ההמראה מנמל התעופה הבינלאומי אלמטי.
שנים עשר בני אדם נהרגו בהתרסקות, ועשרות נוסעים נפצעו קשות, אחד מהם נפטר בבית החולים.
התאונה

המטוס, מדגם פוקר 100, המריא בשעה 7:22 לפי השעון המקומי מנמל התעופה הבינלאומי אלמטי. מסיבה כלשהי לא הצליח המטוס להתרומם, פנה ימינה והתנגש בגדר הבטון ההיקפית. לאחר מכן התנגש בבניין בן שתי קומות באזור המגורים הסמוך לשדה התעופה. על המטוס היו באותה שעה 95 נוסעים ו-5 אנשי צוות. בתחילה דווח כי 14 בני אדם נהרגו ועוד עשרות נפצעו באופן אנוש. פצוע נוסף מת מאוחר יותר בבית החולים. בהמשך עודכן מספר ההרוגים ל-12.
בעקבות התאונה

בעקבות התאונה הכריז קאסים-ג'ומארט טוקאייב, נשיא קזחסטן, על ה-28 בדצמבר, כיום אבל לאומי והוסיף כי "האחראים ייענשו בחומרה בהתאם לחוק". הרשויות בקזחסטן השעו את כל טיסות החברה.
הערות שוליים

↑  12 killed, dozens hurt after jetliner crashes in Kazakhstan, AP News, 27 December 2019
↑  President Tokayev declares December 28 a national day of mourning, Inform.kz, 27 December 2019
↑  Bek Air grounded after fatal Fokker 100 accident at Almaty, Flight Global, 27 December 2019
ערך זה הוא קצרמרבנושא תקריות ואסונות תעופה. אתם מוזמנים לתרום לוויקיפדיה ו.
משפחה שולטת

| --- | --- |

 סוגה:  קומדיית מצבים
 יוצרים:  רובי דואניאס
 כותבים:  רובי דואניאס, יניב פולישוק, ימית סול, אלי דראי, יובל סגל ואילן רוזנפלד
 בימוי:  רובי דואניאס
 שחקנים:  בן זאב רביאן, אורנה בנאי, רמי ורד, משה פרסטר, מור פולנוהר, הילה אברמוביץ',ארנון רוזנטל, עמית רהב, גל גלוסקא, בתיה מקדסי
 פסקול:  טל ירדני
 ארץ מקור:  ישראל ישראל
 שפות:  עברית 
 מספר עונות:  4
 מספר פרקים:  80
 הפקה
 מפיק:  מפיקים אחראים: טמירה ודודו ירדני נאוה קולטון, עינת זילבר-דמארי, טל מרום, רוני פרי (מפיקה ראשית yes)
 מפיקים בפועל:  תמר זילבר-ענבר, יעל גולדשטיין
 חברת הפקה:  טדי הפקות
 עורכים:  בתיה בן עמי, ברק קמפינסקי, דגנית אטיאס-גיגי (עורכת אחראית yes)
 אתר צילומים:  אולפני ברודקאסט חולון
 צלמים:  איציק חנית, יובל דקל
 בעלי תפקידים נוספים:  ליהוק: אסתר קלינג
 מוזיקה:  "מלך" של מור פולנוהר
 אורך פרק:  20-25 דקות
 שידור
 רשת שידור:  ערוץ הילדים, FOMO
 תקופת שידור מקורית:  2 בנובמבר 2014 – 21 בספטמבר 2016
 קישורים חיצוניים
 אתר הסדרה
 דף התוכנית ב-IMDb
 
משפחה שולטת היא דיסטופיה מודרנית ישראלית אשר שודרה מ-2 בנובמבר 2014 עד לסיומה ב-21 בספטמבר 2016 במשך 4 עונות ו-80 פרקים בערוץ הילדים למנויי yes. את הסדרה יצר וביים רובי דואניאס, ובין כותבי הסדרה נמנים ימית סול ויניב פולישוק. בהפקת טדי הפקות וערוץ הילדים. צילומי הסדרה התקיימו באולפני ברודקאסט בחולון. שיר הנושא של הסדרה "מלך" מבוצע על ידי מור פולנוהר. הסדרה שודרה במשך 4 עונות ו-80 פרקים עד 21 בספטמבר 2016. בסוף אותה שנה, הסדרה ירדה משירות ה-VOD של yes בעקבות סיום שידורי ערוץ הילדים ב-yes.
ב-20 במאי 2017 עלתה הסדרה לראשונה ב-HOT, בספריית ערוץ הילדים ב-HOT VOD Young.
החל מה- 2 בדצמבר 2018 הסדרה משודרת בשידורים חוזרים בערוץ הילדים ללקוחות סלקום tv ופרטנר tv.
עלילת הסדרה

סיפורה של משפחת לוריא, משפחה ישראלית רגילה מנווה צה"ל, המגלה יום אחד כי היא נצר לשושלת של דוד המלך מבדיקת DNA שמצאה התאמה בין דוד המלך לבין ישי לוריא של 98% והופכת למשפחת המלוכה הראשונה של מדינת ישראל. משפחת לוריא אינה משפחה מלכותית במיוחד, ולכן היא נתקלת בקשיים רבים ומשעשעים בהתמודדותה עם חובותיה המלכותיות. בסוף עונה 4 משפחת המלוכה מתכננת לטוס לתאילנד ולבסוף לא טסה מאחר שמתברר שהמלכה שלומציון בהריון.
בנוסף הייתה כוונה לצלם עוד פרק בו מסופר מה קרה אחרי 10 שנים אך זה לא יצא לפועל.
דמויות הסדרה > משפחת המלוכה (משפחת לוריא)

ישי לוריא (רמי ורד) - מלך ישראל. אביהם של ידידיה, שיר ואבשלום. בעלה של שלומציון. לא אדם מלכותי במיוחד, אך חביב ובעל חוש הומור, סא"ל במילואים בחיל התחזוקה. שמו נגזר משמו של אביו של דוד המלך, ישי.
שלומציון לוריא (לבית לוי) (אורנה בנאי) - מלכת ישראל. אמם של ידידיה, שיר ואבשלום. אשתו של ישי. לא מלכה טיפוסית, אישה מעט צעקנית שלא מתחבבת על כל אחד. שמה נגזר משמה של שלומציון המלכה. בסוף הסדרה מגלה שהיא בהריון.
ידידיה "דידי" יואל לוריא (בן רביאן) - נסיך ישראל, בחור רגיל בן 17. אחיהם הגדול של שיר ואבשלום. חברם הטוב של עומר וחנן. יורש העצר, מנסה להתמודד עם מעמדו החדש כנסיך, ולחיות חיים רגילים עד כמה שניתן. שמו נגזר משמו הנוסף של שלמה המלך, "ידידיה", מאוהב במיכל. נשלח לפנימייה צבאית למשך שבועיים, בסוף העונה השלישית, אך חזר לאחר שבוע. בסוף העונה הוא ומיכל מתנשקים. גיק וחובב סרטי מדע בדיוני ומשחקי מחשב.
שיר לוריא (הילה אברמוביץ') - נסיכת ישראל, אחותו הקטנה של ידידיה ואחותו הגדולה של אבשלום. הבאה בתור אחרי ידידיה בסדר יורשי העצר. נערה בגיל ההתבגרות, נהנית מאוד מהיותה נסיכה. חסרת כל הגיון, היסטרית מוגזמת ומפונקת, ולא מבינה את ערך הכסף. תמיד מנסה לגרום לרע לאחים שלה. התנשקה עם עומר בפרק האחרון של העונה השנייה מה שגרם לסכסוך בין חנן לעומר, בפרק הראשון בעונה השלישית נפרדו השניים, החל מהעונה השלישית היא מאוהבת בעומר, סובלת מורטיגו, ולחברותיה הטובות קוראים מורן ומורן (פלולה).
אבשלום לוריא (גל גלוסקא) - אחיהם הקטן של ידידיה ושיר. נקודת אור ותמימות במשפחת מלוכה לא קונבנציונלית. שמו נגזר משמו של בנו של דוד המלך, אבשלום. תמיד נוטים להתעלם ממנו ונראה שהוא מודע לזה.
המלכה האם (בתיה מקדסי) - אמא של שלומציון. שלומציון תמיד מתעצבנת עליה.
דמויות הסדרה > דמויות ראשיות נוספות

מיכל אופיר (מור פולנוהר) - בחורה בת 19.5 שמתחזה לנערה בת 17 כחלק מתפקידה כשומרת הראש הסמויה של ידידיה. היא וידידיה נהיים חברים טובים. מפוטרת על ידי מיכאל בסיום העונה הראשונה, ובעונה השנייה נחקרת על המקרה מחוסר שמירת מרחק מידידיה. בסופו של דבר מוחזרת לתפקידה בתור שומרת הראש של ידידיה על ידי ישי, מאוהבת בידידיה, חברה של חנן ועומר. מתנשקת עם ידידיה בסוף הסדרה, לאחותה הקטנה קוראים אופק. לפני העבודה בארמון למדה ב"בצלאל".
מיכאל הכהן (משה פרסטר) - היועץ המלכותי של הארמון. מנסה לשמור על שפיות וסדר אצל משפחת המלוכה. חובש כיפה. מפחד מהמלכה מאוד ולכן הוא מופנם. פיטר את מיכל בסוף העונה הראשונה אבל היא הוחזרה לתפקיד על ידי ישי. המלך לא מעריך אותו, דתי.
עומר חכמון (ארנון רוזנטל) - חברם הטוב של ידידיה וחנן. בחור בן 17, חנון, לא טוב בלימודים ולא טוב עם בנות. נהנה מאוד מהפינוקים שבארמון. התנשק עם שיר בעונה השנייה בפרק האחרון אמר לחנן שזאת הייתה הכפילה של שיר אבל בעצם שיקר לו מחוסר ידיעה שזאת בעצם הייתה שיר האמיתית. בפרק הראשון שבעונה השלישית נפרד משיר, מרכיב משקפיים.
חנן קרפלמנדליך (עמית רהב) - חברם הטוב של ידידיה ועומר. בחור בן 17, חנון, לא מודע לעצמו. מאוהב בשיר, אחותו של ידידיה. הוריו מתגרשים סדרתיים, בפרק האחרון של העונה הוריו מתגרשים שוב והוא נאלץ לנסוע לקנדה עם אמו אבל הם מבטלים הכל.
דמויות הסדרה > דמויות משנה

מורן ומורן פלולה (אופיר בלייר ונוי בלייר) - החברות הטובות של שיר, מתנהגות בדיוק כמוה. מורן פלולה עשתה ניתוח להסרת הפלולה אך כינוייה נשאר, מורן מאוהבת בידידיה, אחיה של שיר.
דני שטנץ (יניב פולישוק) - רמטכ"ל צה"ל, בעל רטייה בעינו השמאלית. בין האחראים על האבטחה בארמון. ישי נהנה להגיד את שמו. מהווה פרודיה על משה דיין.
אבניאל ראש הממשלה (שמחה ברבירו) - ראש ממשלת ישראל, משתף פעולה עם משפחת המלוכה לעיתים קרובות. ילדותי מאוד. קיבל את סמכות אחריות משפחת המלוכה בזמן השהייה שלהם בתאילנד, אך זה בוטל שמגלים ששלומציון בהריון.
שרה - הטבחית של הארמון. שלומציון פיטרה אותה אך לבסוף היא חזרה כי ידידיה אמר לה שאמא שלו הכינה לו סנדוויץ'. ידועה באוכל הטעים שלה. קרובת משפחה של המלך ישי.
דמויות הסדרה > שחקנים אורחים

דנה פרידר
טל מוסרי
עודד פז
אנה ארונוב
אנחל בונני
אור טרגן
הילה נחשון
לירית בלבן
ליא קניג
צביקה הדר
טוביה צפיר
קובי מרציאנו
חיים זנאתי
שירה קצנלנבוגן
ירדן הראל
דדי זהר
דן כנר
יובל סגל
ימית סול
טום באום
רובי דואניאס
ישראל אהרוני
אלה ארמוני
עמית יגור
שני אביב
אלון סנדלר
נועם לוגסי
יורם יוספסברג
שמחה ברבירו
רוני דלומי
דני לשמן
סקירת הסדרה

לסדרה 4 עונות בנות 20 פרקים כל אחת. ביוני 2015 אושרה וצולמה עונה שלישית לסדרה, שעלתה ב-3 באפריל 2016. בסוף העונה השלישית מופיע כיתוב "המשך יבוא", וניתן היה להבין כי מתוכננת עונה רביעית. בהמשך פורסם באתר yes כי העונה הרביעית תהיה האחרונה בסדרה. העונה הרביעית והאחרונה עלתה לשידור החל ב-21 באוגוסט 2016. הפרק האחרון של הסדרה שודר ב-21 בספטמבר 2016.
| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 20 | 20 | 2 בנובמבר 2014 | 3 בדצמבר 2014 |
|  | 2 | 20 | 20 | 26 באפריל 2015 | 27 במאי 2015 |
|  | 3 | 20 | 20 | 4 באפריל 2016 | 4 במאי 2016 |
|  | 4 | 20 | 20 | 21 באוגוסט 2016 | 21 בספטמבר 2016 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 1 | 1 | שלום אדוני המלך | 2 בנובמבר 2014 |
| 2 | 2 | לוגו | 3 בנובמבר 2014 |
| 3 | 3 | נסיכה הולנדית | 4 בנובמבר 2014 |
| 4 | 4 | בגדי המלך החדשים | 5 בנובמבר 2014 |
| 5 | 5 | מסי | 9 בנובמבר 2014 |
| 6 | 6 | ציוצים | 10 בנובמבר 2014 |
| 7 | 7 | צילום | 11 בנובמבר 2014 |
| 8 | 8 | שפעת חייזרים | 12 בנובמבר 2014 |
| 9 | 9 | סמארטפונג | 16 בנובמבר 2014 |
| 10 | 10 | חגיגה נחמדת | 17 בנובמבר 2014 |
| 11 | 11 | הנסיך מבגדריה | 18 בנובמבר 2014 |
| 12 | 12 | האוטו שלנו | 19 בנובמבר 2014 |
| 13 | 13 | קוד 11 | 23 בנובמבר 2014 |
| 14 | 14 | נימוסין והליכות | 24 בנובמבר 2014 |
| 15 | 15 | נערת החידות מאזור | 25 בנובמבר 2014 |
| 16 | 16 | מחול אחרון ופרידה | 26 בנובמבר 2014 |
| 17 | 17 | קעקועי לקיסינג'ר | 30 בנובמבר 2014 |
| 18 | 18 | הלהקה | 1 בדצמבר 2014 |
| 19 | 19 | יום העצמאות | 2 בדצמבר 2014 |
| 20 | 20 | ציפורן חודרנית | 3 בדצמבר 2014 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 21 | 1 | המאבטח | 26 באפריל 2015 |
| 22 | 2 | חמינדוס | 27 באפריל 2015 |
| 23 | 3 | הפנטהאוז | 28 באפריל 2015 |
| 24 | 4 | למה? כובע | 29 באפריל 2015 |
| 25 | 5 | צימעס | 3 במאי 2015 |
| 26 | 6 | דאבל דייט | 4 במאי 2015 |
| 27 | 7 | הכותב מכתב פטור | 5 במאי 2015 |
| 28 | 8 | אנו נושאים לפידים | 6 במאי 2015 |
| 29 | 9 | יום ללא מסך | 10 במאי 2015 |
| 30 | 10 | לופ | 11 במאי 2015 |
| 31 | 11 | לופ לופ | 12 במאי 2015 |
| 32 | 12 | ליל כל הקדושים | 13 במאי 2015 |
| 33 | 13 | קראטה קינג | 17 במאי 2015 |
| 34 | 14 | מלכה גומז | 18 במאי 2015 |
| 35 | 15 | מרד נעורים | 19 במאי 2015 |
| 36 | 16 | מזימות בין לאומיות | 20 במאי 2015 |
| 37 | 17 | מלך זעיר | 24 במאי 2015 |
| 38 | 18 | פקס מגע - חלק א' | 25 במאי 2015 |
| 39 | 19 | פקס מגע - חלק ב' | 26 במאי 2015 |
| 40 | 20 | כפילים | 27 במאי 2015 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 41 | 1 | שנה חדשה, התחלות חדשות | 3 באפריל 2016 |
| 42 | 2 | השוד | 4 באפריל 2016 |
| 43 | 3 | השרביט | 5 באפריל 2016 |
| 44 | 4 | סופרקינג א' | 6 באפריל 2016 |
| 45 | 5 | סופרקינג ב' | 10 באפריל 2016 |
| 46 | 6 | ברבוש | 11 באפריל 2016 |
| 47 | 7 | גזר כנגדה | 12 באפריל 2016 |
| 48 | 8 | iQ | 13 באפריל 2016 |
| 49 | 9 | ואי ואי ואי פקטור | 17 באפריל 2016 |
| 50 | 10 | חה"ט לנצח | 18 באפריל 2016 |
| 51 | 11 | פורים משפיל | 19 באפריל 2016 |
| 52 | 12 | המחליפה | 20 באפריל 2016 |
| 53 | 13 | שלאו | 24 באפריל 2016 |
| 54 | 14 | שיר מחליפה | 25 באפריל 2016 |
| 55 | 15 | או אה מי זה בא? | 26 באפריל 2016 |
| 56 | 16 | מעליות או לא להיות | 27 באפריל 2016 |
| 57 | 17 | קאקוש | 1 במאי 2016 |
| 58 | 18 | ביעור חמץ | 2 במאי 2016 |
| 59 | 19 | מי אמר שנסיכה? | 3 במאי 2016 |
| 60 | 20 | כתבת שער | 4 במאי 2016 |
פרקים > עונה 4

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 61 | 1 | הפנימייה | 21 באוגוסט 2016 |
| 62 | 2 | צימרים | 22 באוגוסט 2016 |
| 63 | 3 | קופיקון | 23 באוגוסט 2016 |
| 64 | 4 | נמכר א' | 24 באוגוסט 2016 |
| 65 | 5 | נמכר ב' | 28 באוגוסט 2016 |
| 66 | 6 | יום הוליינטז דיי | 29 באוגוסט 2016 |
| 67 | 7 | איזה חיים נפלאים | 30 באוגוסט 2016 |
| 68 | 8 | ברית | 31 באוגוסט 2016 |
| 69 | 9 | ארבעה מחוזות | 4 בספטמבר 2016 |
| 70 | 10 | חתול שחור כלב לבן | 5 בספטמבר 2016 |
| 71 | 11 | ההתערבות | 6 בספטמבר 2016 |
| 72 | 12 | מורשת בית דוד | 7 בספטמבר 2016 |
| 73 | 13 | פורטרט | 11 בספטמבר 2016 |
| 74 | 14 | הסרט המכות | 12 בספטמבר 2016 |
| 75 | 15 | משודרים | 13 בספטמבר 2016 |
| 76 | 16 | מדרוביה | 14 בספטמבר 2016 |
| 77 | 17 | שירי | 18 בספטמבר 2016 |
| 78 | 18 | דוקטור לוריא | 19 בספטמבר 2016 |
| 79 | 19 | יום הספורט הבין לאומי | 20 בספטמבר 2016 |
| 80 | 20 | קופיפי | 21 בספטמבר 2016 |
הוקר הקטור

| --- | --- |
קובץ:Hawker Hector.jpg
 מאפיינים כלליים
 סוג:  מטוס סיוע לכוחות קרקע
 ארץ ייצור:  בריטניה בריטניה
 יצרן:  הוקר איירקראפט
 טיסת בכורה:  14 בפברואר 1936
 תקופת שירות:  1936–1943 (כ־7 שנים)
 צוות:  2
 יחידות שיוצרו:  179
 משתמש ראשי:  בריטניה בריטניה
 משתמשים משניים:  אירלנד אירלנד
 
ההוקר הקטור (באנגלית: Hawker Hector) היה מטוס דו-כנפי וחד-מנועי בריטי, אשר תוכנן על ידי חברת הוקר איירקראפט ונועד להחליף את ההוקר אודאקס כמטוס סיוע לכוחות קרקעיים. ההקטור היה השביעי והאחרון מסדרת המטוסים המוצלחת שהחלה במפציץ הקל, ההוקר הארט. מכיוון שמנוע הרולס-רויס קסטרל המיועד נדרש לפרויקט הבנייה של ההיינד, במסגרת הרחבתו המואצת של פיקוד המפציצים של חיל האוויר המלכותי באמצע שנות ה-30, הותקן בהקטור מנוע חלופי ומוצלח פחות - הנאפייר דאגר סימן III.